TÖRVÉNYEINK TÖRTÉNETE AZ AUSZTRIAI HÁZ ALATT. 501 
bér fejében kiszakasztott jószágok a leteendőknek letételével csak örök- 
lóitól váltathassanak vissza. 
A 117-ik ágazat, mely rendeli, hogy a Kún Istvánnak halála által fér- 
fiágban kihalt Kún-családnak jószágait a leányágnak tagjai, — mivel Kún 
László és idősb Kún Anna között örökösödési szerződés keletkezett, és a 
jószágok egy részének Kún Anna örökösei általi birtoklásával gyakorlatba 
is hozatott, a mostani birtokosaiktól egy itélőmester által származásuk ágai 
szerint teendő osztály utján, minden perorvoslatok és akadályok félremoz- 
dításával kereshessék és megnyerhessék. 
A 118- és 121-ik ágazat, melyekben a rendek megnyugvásukat kije- 
lentik a királynak az iránt tett igéretei fölött: 1) Hogy Kayzer Eufrozi- 
nának már az 1655 :96-dik cikk által pártolt követeléseire nézve királyi 
parancsai által Morvaországban igazságszolgáltatást eszközlend. — 2) Hogy 
az besztercei kamaráját , az Eszterházyak zólyomi várához királyi adomá- 
nyilag tartozó erdőnek vágatásától, bebizonyodván az Eszterházyak pana- 
szának valósága , eltiltandja. 
A 119-ik ágazat, mely a vitézlő Sztánkay Istvánnak és persorsosinak 
részére bizonyos Sáros megyei nagyszilvai jószágrészek fölött kelt, de végre- 
hajtatni nem engedett, itélőlevelet, minden tiltakozásnak félretételével 
végrehajtatni parancsolja. 
. A 122- és 123-ik ágazat, melyek közől amabban néhai gróf Pálffy Pál 
nádornak özvegye a Draskovich György győri püspöknek elmarasztalásá- 
ból bejött egész pénzösszegre, emebben pedig vitézlő Ordódy Imre kama- 
rai adószedő 1650-ik évtől 1655-ik évig bezárólag bevett közadókra nézve, 
mivel mind a kettő a nádor előtt elégségesen számot adott, tökéletesen föl- 
mentetnek és megnyugtattatnak. 
A 124- és 125-dik ágazat, melyek közől amaz az 1647 : 84., 116., 
131., 151., 1649 :55. s 1655 : 97., 104., 106. és 111-ik ágazatokat az azok- 
ban érdeklett személyek vagy családok kérésére, emez pedig az 1655: 
102-ik és ebben előidézett cikkeket Szádvára, Léva és Szerednye várak- 
nak s Dombó és Hennye jószágoknak dolgában megújítja. 
A 128-ik ágazat, mely az 1655-iki törvénynek Czobor Anna és örü- 
köseinek részére Holics és Sassin jószágok iránt hozott 90-ik ágazatát örökre 
eltörli, és megsemmisíti. 
A 130-ik ágazat, melyben az ingyenes munkák és megváltásaik sza- 
bályoztatnak. 
